
	Comisia pentru buget, finanţe şi bănci
	
	Bucureşti,        

Nr. 22/578/16.12.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege  pentru aprobarea Ordonanţei de urgenţă a Guvernului nr. 86/2009 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională Romtehnica – S.A. către Ministerul Apărării Naţionale ,  cu care comisia noastră a fost sesizată în fond cu adresa Biroului Permanent nr.PL.x 520 din  28 octombrie 2009.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/578/16.12.2009


RAPORT

asupra proiectului de Lege  pentru aprobarea Ordonanţei de urgenţă a Guvernului 
nr. 86/2009 privind reglementarea de măsuri fiscale pentru unele livrări de bunuri 
şi prestări de servicii efectuate de Compania Naţională Romtehnica – S.A.
 către Ministerul Apărării Naţionale
Cu adresa nr. PLx 520 din 28 octombrie 2009, Biroul Permanent conform art.95  şi 115 din Regulamentul Camerei Deputaţilor, republicat, a sesizat în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege  pentru aprobarea Ordonanţei de urgenţă a Guvernului nr. 86/2009 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională Romtehnica – S.A. către Ministerul Apărării Naţionale
Proiectul de Lege are ca obiect de reglementare instituirea cadrului legal necesar pentru amânarea exigibilităţii taxei pe valoarea adăugată aferentă livrărilor de bunuri şi/sau prestărilor de servicii efectuate de către C.N. Romtehnica către Ministerul Apărării Naţionale

La întocmirea raportului s-au avut în vedere avizele  Comisiei Juridice, de disciplină şi imunităţi, Comisiei pentru apărare, ordine publică şi siguranţă naţională  şi Consiliului Legislativ.

Proiectul de Lege a fost adoptat de Senat în condiţiile articolului 115 alineatul (5) teza a III-a din Constituţia României, republicată.
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, proiectul de Lege face parte din categoria legilor organice.
La lucrările comisiei au participat 30 deputaţi, din totalul de 33 membri ai comisiei.
La dezbaterea proiectului de Lege au participat, în conformitate cu prevederile art. 54 şi 55 din Regulamentul Camerei Deputaţilor, republicat, din partea Ministerului Apărării Naţionale: domnul Lascu Aurel Ionel – secretar de stat şi Domnul Nenciu-Avram Paul consilier juridic şi doamna Tănase Daniela – şef serviciu în  Ministerului Finanţelor Publice
Raportul comisiei a fost adoptat cu majoritate de voturi. 

In urma dezbaterii proiectului de Lege  pentru aprobarea Ordonanţei de urgenţă a Guvernului nr. 86/2009 privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională Romtehnica – S.A. către Ministerul Apărării Naţionale, în şedinţa din data de  15 decembrie 2009, comisia propune spre dezbaterea şi adoptarea Plenului Camerei Deputaţilor a proiectului de Lege în forma adoptată Senat.
Facem precizarea că la examinarea actului normativ au fost depuse amendamente care în urma analizei au fost respinse . Amendamentele respinse sunt prezentate în anexă la prezentul raport.
	PREŞEDINTE,

Viorel Ştefan
	SECRETAR,

Iuliu Nosa


            Consilier parlamentar

    
Ene Giorgiana
ANEXĂ

 Amendamente respinse
În cursul dezbaterii, Comisia a respins următoarele amendamente:
	Nr. crt.
	Text iniţial
	Amendamentul propus
	Motivarea 


	1. 
	ORDONANŢĂ DE URGENŢĂ

privind reglementarea de măsuri fiscale pentru unele livrări de bunuri şi prestări de servicii efectuate de Compania Naţională „Romtehnica”- S.A. către Ministerul Apărării Naţionale

	ORDONANŢĂ DE URGENŢĂ

privind reglementarea de măsuri fiscale pentru unele livrări de bunuri şi prestări de servicii efectuate de operatorii economici către Ministerul Apărării Naţionale
Autor: Comisia pentru apărare, ordine publică şi siguranţă naţională
	Extinderea la mai mulţi operatori economici ar crea un precedent şi pentru alte societăţi comerciale care nu operează aceste activităţi specifice

	2. 
	Art. 1. – 571/2003Prin derogare de la prevederile art. 1342 din Legea nr.  privind Codul fiscal, cu modificările şi completările ulterioare, exigibilitatea taxei pe valoarea adăugată pentru livrările de bunuri/prestările de servicii efectuate către Ministerul Apărării Naţionale de către Compania Naţională "Romtehnica" - SA, care acţionează în calitate de comisionar, în nume propriu, dar în contul Ministerului Apărării Naţionale, intervine la data încasării de către Compania Naţională "Romtehnica" - S.A. a contravalorii integrale a bunurilor livrate / serviciilor prestate şi a taxei aferente acestora, dar nu mai târziu de 31 august 2010. Pentru bunurile/serviciile acordate cu titlu gratuit, pentru care se datorează TVA conform titlului VI - Taxa pe valoarea adăugată din Legea nr. 571/2003, cu modificările şi completările ulterioare, exigibilitatea taxei pe valoarea adăugată intervine la data încasării de către Compania Naţională "Romtehnica" - S.A. a contravalorii totale sau parţiale a acestei taxe de la Ministerul Apărării Naţionale, dar nu mai târziu de 31 august 2010.


	Art. 1. – 571/2003Prin derogare de la prevederile art. 1342 din Legea nr.  privind Codul fiscal, cu modificările şi completările ulterioare, exigibilitatea taxei pe valoarea adăugată pentru livrările de bunuri/prestările de servicii efectuate către Ministerul Apărării Naţionale de către operatorii economici, care acţionează în calitate de comisionari, în nume propriu, dar în contul Ministerului Apărării Naţionale, denumiţi în continuare operatori economici, intervine la data încasării de către aceştia a contravalorii integrale a bunurilor livrate / serviciilor prestate şi a taxei aferente acestora, dar nu mai târziu de 31 august 2010. Pentru bunurile/serviciile acordate cu titlu gratuit, pentru care se datorează TVA conform titlului VI - Taxa pe valoarea adăugată din Legea nr. 571/2003, cu modificările şi completările ulterioare, exigibilitatea taxei pe valoarea adăugată intervine la data încasării de către operatorii economici a contravalorii totale sau parţiale a acestei taxe de la Ministerul Apărării Naţionale, dar nu mai târziu de 31 august 2010.

Autor: Comisia pentru apărare, ordine publică şi siguranţă naţională


	Extinderea la mai mulţi operatori economici ar crea un precedent şi pentru alte societăţi comerciale care nu operează aceste activităţi specifice


	3. 
	
	Art. 1. – 571/2003Prin derogare de la prevederile art. 1342 din Legea nr.  privind Codul fiscal, cu modificările şi completările ulterioare, exigibilitatea taxei pe valoarea adăugată pentru livrările de bunuri/prestările de servicii efectuate către Ministerul Apărării Naţionale de către Compania Naţională "Romtehnica" – S.A.  şi S.C. Aerofina S.A., care acţionează în calitate de comisionari, în nume propriu, dar în contul Ministerului Apărării Naţionale, intervine la data încasării de către Compania Naţională "Romtehnica" – S.A . şi S.C. Aerofina S.A. a contravalorii integrale a bunurilor livrate / serviciilor prestate şi a taxei aferente acestora, dar nu mai târziu de 31 august 2010. Pentru bunurile/serviciile acordate cu titlu gratuit, pentru care se datorează TVA conform titlului VI - Taxa pe valoarea adăugată din Legea nr. 571/2003, cu modificările şi completările ulterioare, exigibilitatea taxei pe valoarea adăugată intervine la data încasării de către Compania Naţională "Romtehnica" – S.A.  şi S.C. Aerofina S.A. a contravalorii totale sau parţiale a acestei taxe de la Ministerul Apărării Naţionale, dar nu mai târziu de 31 august 2010.
Autor: domnul Niţu Adrian Henorel – deputat PDL

	Extinderea la mai mulţi operatori economici ar crea un precedent şi pentru alte societăţi comerciale care nu operează aceste activităţi specifice

